ئاڕۆن ئەھاز

ئارۆن گابرێل ئەھاز (بە ئینگلیزی: Aaron Gabriel Ehasz) لە ١٦ی حوزەیرانی ١٩٧٣ لەدایکبووە، سیناریۆنووس و بەرھەمھێنەری تەلەڤیزیۆنیی ئەمریکییە. چەشنی کارەکانی بە شێوەیەکی سەرەکی لە زنجیرە ئەنیمەیشنەکان پێکدێت، لەوانە وەک سەرۆکی نووسەران و ھاوبەشی بەرھەمھێنەری جێبەجێکار بۆ زنجیرەی ئەڤەتار: دوایین ملکەچپێکەری ھەوا، کاری کردووە. ھەروەھا ھاوبەشی دامەزرێنەر و بەڕێوەبەری جێبەجێکاری کۆمپانیای Wonderstorm بۆ دروستکردنی ڤیدیۆ گەیم و فیلمی ئەنیمەیشن و دروستکردنی کارەکتەری خەیاڵی. بەشداری لە پیشەسازی یارییە ڤیدیۆیییەکان کردووە و وەک بەڕێوەبەری دەرھێنەران لە کۆمپانیای Riot Games کاری کردووە.

 پیشە 
ئەھاز لە ساڵی ٢٠٠٠ دەستی بە کاری نووسین کردووە، وەک نووسەری ستاف لە ئێد و لە میشن ھیڵ کار دەکات. لە ساڵی ٢٠٠١ پۆستێکی وەرگرت، وەک سەرنووسەریی چیرۆک لە زنجیرە ئەنیمەیشنەکانیی فۆکس، لەوێ تا ھەڵوەشاندنەوەی لە ساڵی ٢٠٠٣ کاری کرد. لە ساڵی ٢٠٠٥ تا ٢٠٠٨ وەک ھاوبەشی بەرھەمھێنەری جێبەجێکار و سەرۆکی نووسەر بۆ زنجیرەی بەناوبانگی نیکلۆدیۆن ئەڤەتار: دوایین ملکەچپێکەری ھەوا کاری کردووە.

 بەشدارییەکانی لە ئەڤەتار: دوایین ملکەچپێکەری ھەوا 
لەکاتێکدا سەرنووسەرە و ڕۆڵێکی بەرچاو دەگێڕێت لە ھەموو ئەڵقەیەکی زنجیرەکەدا، بەڵام بەشداریی تاکە کەسیشی ھەیە لە ئەڵقەکانی:
 ئەڤەتار: دوایین ملکەچپێکەری ھەوا (وەرزی یەکەم)
 ئەڤەتار: دوایین ملکەچپێکەری ھەوا (وەرزی دووەم)

 خەڵات و پاڵێوراوەکان 
لە ساڵی ٢٠٠٧ پاڵێوراو بوو بۆ خەڵاتی ئێمی بۆ بەرنامەی ئەنیمەیشنی نایاب (بۆ بەرنامەسازی کەمتر لە یەک کاتژمێر) بەھۆی کارەکانی لە وەرزی دووەمی زنجیرەی ئەڤەتار: دوایین ملکەچپێکەری ھەوا.

لە ساڵی ٢٠٠٨ خەڵاتی پیبۆدی بەدەست ھێنا بەھۆی کارەکانی وەک سەرۆکی نووسەر و ھاوبەشی بەرھەمھێنەری جێبەجێکاری ئەڤەتار: دوایین ملکەچپێکەری ھەوا.

لە ساڵی ٢٠٢٠ بۆ زنجیرەی Dragon Prince خەڵاتی ئێمی ڕۆژانەی زنجیرە ئەنیمەیشنە منداڵانەکانی بەدەست ھێنا.

 بەستەرە دەرەکییەکان 


 سەرچاوەکان 

پۆل:لەدایکبووانی ١٩٧٣
پۆل:زیندووان
پۆل:کوڕە نووسەرە تەلەڤیزیۆنییە ئەمریکییەکان
پۆل:نووسەرە تەلەڤیزیۆنییە ئەمریکییەکان
پۆل:ئاڤاتار: دوایین ملکەچپێکەری ھەوا
پۆل:نووسەران